# intensiv opplæring

Elever på 1.-4. årstrinn som står i fare for å bli hengende etter i lesing, skriving eller regning skal raskt få tilbud om intensiv opplæring (Oppll. §§ 1-4). Intensiv opplæring er ment å være en del av den ordinære tilpassede opplæringen og kun vare over en periode.

Hvem og hvorfor?

Barn som strever med *ferdigheter som ligger under det å lese, og med å lese og skrive bokstaver*, skal raskt oppdages og delta på skolens opplegg for intensiv opplæring. Dette er svært viktig.

Man antar at vansker med lesing skyldes ca. 40% arv og 60% miljø. Det betyr at stimulering og trening hjemme, i barnehage og skole vil kunne forhindre at en lesevanske utvikler seg til dysleksi eller at dysleksien blir mindre alvorlig senere (Andreassen og Jansson 2014, «*Lese- og skrivevansker i Norskboka 2*»).

Effekten av tiltak er 80 % i 1. og 2. trinn, 50 % i 3. trinn og 10-15 % i 5. trinn og senere. Dette viser hvor viktig det er å sette inn tiltak med en gang, og at tiltakene skal treffe *(*Foorman m.fl. 1997*.* *The case for early reading intervention in B.A. Blackman (ed.) Foundations of reading acquisition and dyslexia. Implications for early intervention).*

Hvordan?  
2 timer ligger fast på timeplanen, disse kan brukes både til språkgruppe med begrepstrening, til leseopplæring og matematikk.

Delta på lesegruppe (velges ut gjennom observasjon, kartlegging)

* + Foreldre informeres
* Dokumentere hvor mange ganger barnet har deltatt og hva det har trent på
  + Lekser tilpasses og henger sammen med arbeidet i gruppen.
* Dokumenter eventuelt fremgang
* Notat når eleven er ferdig med deltakere i gruppen. Legges i BK360

|  |  |  |  |  |
| --- | --- | --- | --- | --- |
| Mandag | Tirsdag | Onsdag | Torsdag | Fredag |
| 2. time- intensiv opplæring |  | 1 time – intensiv opplæring |  |  |

Hvor?  
Et eget grupperom for intensiv opplæring. Rommet har utstyr og materiale som kan supplere undervisningen.

Hvordan kan vi trene?   
De som tas ut i denne gruppen har behov for ekstra stimulering og trening. Vi må «sette i gang» noen fonologiske prosesser (mentalt) og rette oppmerksomheten og nysgjerrigheten mot lyd, og etter det mot koblingen lyd og bokstav. Så må vi trekke bokstavene sammen til lyder.

*Aktiv læring i trygt fellesskap*

Vi må trene der barnet har «sporet av». Noen eksempler på ferdigheter som er viktig for å lese og verktøy/ oppgaver vi kan bruke kan være:

Finne samme første lyd, rime – Språkverkstedet har fine spill.   
Finne antall fonemer – Visualisere antall lyder ved å bruke store perler. Sett opp en perle per lyd. Tell antall lyder (perler). Se og hør på første lyd, på siste lyd, og hvilken lyd som er i midten. Bruk steiner eller pinner ute.   
Finn vokalene i ord. Vokaler viktige. De bærer hele ordet.

Spille» Hopp i havet» med vokalkort, og bokstavkort (de vi kan og et par til), med høyfrekvente ord eller med ord fra leseteksten.

Skrive masse med riktig bokstavforming.

Diftongspill - stigespill. Lære å høre diftonger, lese diftonger og hente frem og skrive diftonger.

Lese etter prinsippene i helhetslesing.

Enkle tekster og skriveoppgaver med silhuetter fra Arbeid med ord. Se s - fellesområdet - skole - kaland skole - lesekurs. Alle må lese mye og Fokus på skriving 1.

Informasjon på foreldremøte   
Fortell om hva intensiv opplæring er (ps. systemet på skolene er ulikt systemet i barnehagene).

Hvis barnet bare deltar et par ganger, gir ikke lærerne beskjed. Skal barnet delta over tid fordi det har behov for ekstra undervisning, skal foreldre få beskjed.

Barn som strever, har ofte ikke lyst til å trene på det de strever med. Det er viktig at foreldre støtter opp om arbeidet hjemme. Trener på lekser, og motiverer til å delta på skolens opplegg for intensiv opplæring.

Graphogame: App hvor barn kan trene på kobling lyd – bokstav.

*Aktiv læring i trygt fellesskap*